  Виталий Пронин 1-тӥ июне, Нылпиосты утён нуналэ, «Огъя Россия» партилэн «Поддержка» акциез улсын 485 пиналъёс ческыт кузьымъёс басьтӥзы. Ваньзы соос — коронавирусэн нюръяськись эмчиослэн пиналъёссы. Врачъёслэсь нылпиоссэс тазьы шумпоттыны кичӧлтонэн потӥзы Удмуртилэн Тӧроез Александр Бречалов но шаерысьтымы волонтёръёс. Печення-шоколадъёсын но зоопарке билетъёсын кузьымъёсты волонтёръёс 5 больницаосысь эмчиос пӧлын люкылӥзы. — Врачъёс трос дырзэс ужзылы сӥзё, соин асьсэ пиналъёссылы саклыксы уггес окмы. Тазьы ке но, ческыт кузьымъёсын, пиналъёслэсь мылкыдзэс ӝутэммы потӥз, — вераз огез волонтёрКонстантин Малышев. Ачиз егит воргорон ужбергатӥсь луэ. Самоизоляция ялэм бере волонтёр кариськиз. 3 толэзь ӵоже Константин мукет волонтёръёсын ӵош ваньмон дыръяз юрттӥське арлыдоослы, секыт югдуре сюремъёслы, карантинын пукисьёслы. Ангелина СНИГИРЁВА Теги: Нылпиос сиён-юон  